
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 


ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΔΕΥΤΕΡΟ Αρ. Φύλλου 1612 

29 Δεκεμβρίου 2000 


ΠΕ ΡΙΕΧΟΜΕ ΝΑ 

ΑΠΟΦΑΣΕΙΣ 


Καθορισμός αποζημίωσης μελών επιτροπών κρίσης 

διδακτικών βιβλίων. 1 

Έγκριση υπερωριακής απασχόλησης 36 υπαλλήλων 

του ΤΑΧΔΙΚ. 2 

Καθορισμός επιτοκίου της ένατης τοκοφόρου περιό¬ 
δου του ΣΤ' Δανείου Οικονομικής εξυγίανσης. 3 

Μεταβίβαση αρμοδιοτήτων στο Γενικό Γραμματέα 

Εμπορίου Υπουργείου Ανάπτυξης. 4 

Έγκριση υπερωριακής εργασίας προσωπικού του 

Υπουργείου Γεωργίας. 5 

Έγκριση υπερωριακής εργασίας ενός φύλακα του 

Εθνικού Κέντρου Θαλασσίων Ερευνών. 6 

Ενοποίηση Γεν. Βιβλίου Εκθέσεων και Βιβλίου Τελών 
καιΔικ/τωντου Υποθ/κείου Πατρώνκαιτήρησήτου 

σε κινητά μηχανογραφικά φύλλα. 7 

Ενοποίηση Γεν. Βιβλίου Εκθέσεων και Βιβλίου Τε¬ 
λών και Δικαιωμάτων του Υποθηκοφυλακείου 
Αθηνών και τήρησή του σε κινητά μηχανογραφι¬ 
κά φύλλα. 8 


Ένταξη ομογενών και αλλοδαπών αθλητών στα ελλη¬ 
νικά αθλητικά σωματεία Μπέ'ίζ Μπολ και συμμετοχή 
τους στα Πανελλήνια Πρωταθλήματα, Πρωταθλή¬ 
ματα Εθνικών Κατηγοριών και στους αγώνες Κυ¬ 


πέλλου Ελλάδας. 9 

Επέκταση της τοπικής αρμοδιότητας του Αστυνομι¬ 
κού Τμήματος Χρυσούπολης της Αστυνομικής Δι¬ 
εύθυνσης Καβάλας, ως προς το ειδικό αντικείμενο 

της Τροχαίας. 10 

Σύσταση Δημοτικής Επιχείρησης Πολιτισμού και Ανά¬ 
πτυξης Αμπελακίων Σαλαμίνας Ν. Πειραιά. 11 

Σύσταση σχολικής επιτροπής του ΤΈΈ. Φιλοθέης Ν. 
Άρτας. 12 


Διορθώσεις Σφαλμάτων 

Διόρθωση σφάλματος στην απόφαση με αριθ. πρωτ. 
12377 του Γενικού Γραμματέα Περιφέρειας Πελο- 
ποννήσου. 13 


ΑΠΟΦΑΣΕΙ Σ 

Αριθ.: 2/82981/0022 (1) 

Καθορισμός αποζημίωσης μελών επιτροπών κρίσης δι¬ 
δακτικών βιβλίων. 

ΟΙ ΥΠΟΥΡΓΟΙ 

ΟΙΚΟΝΟΜΙΚΩΝ - ΕΘΝΙΚΗΣ ΠΑΙΔΕΙΑΣ 
ΚΑΙ ΘΡΗΣΚΕΥΜΑΤΩΝ 

Έχοντας υπόψη: 

1. Τις διατάξεις του Ν.Δ. 749/1970 (ΦΕΚ 277/70 Τ.Α’). 

2. Το άρθρο 30 του Ν. 1304/82 (ΦΕΚ 144/82 Τ.Α’). 

3. Το άρθρο 33 του Ν. 1143/81 (ΦΕΚ 80/81 ,Α’). 

4. Το άρθρο 60 και 88παρ.5του Ν. 1566/85 (ΦΕΚ 167/85 
Τ.Α'). 

5. Τις διατάξεις του Ν.2525/97 (ΦΕΚ 188/97 Τ.Α’). 

6. Τις διατάξεις του άρθρου 19 του Ν.2470/97 (ΦΕΚ 
40/97 Τ.Α’). 

7. Την αριθμ. 2/74260/0004/15-10-99 κοινή απόφαση με 
θέμα «Μεταβίβαση εξουσίας υπογραφής σύμφωνα με το 
αρ. 7παρ. 1 του Ν. 1943/91» (ΦΕΚ 1925/Β/25-10-99). 

8. Την αριθμ. ΣΤ5/25/2000 (ΦΕΚ 582 τ.Β/26-4-00) κοινή 
απόφαση του Πρωθυπουργού και του Υπουργού Εθνικής 
Παιδείας και Θρησκευμάτων «Ανάθεση αρμοδιοτήτων 
στον Υφυπουργό Εθνικής Παιδείας και θρησκευμάτων», 
αποφασίζουμε: 

Καθορίζουμε συνολική αμοιβή το ποσό των εξήντα χι¬ 
λιάδων (60.000) δραχμών για κάθε ειδικό επιστήμονα (δη¬ 
μοσίου ή ιδιωτικού δικαίου) που συμμετέχει σε επιτροπές 
κρίσης διδακτικών βιβλίων. 

Η δαπάνη για το έτος 2001 ανέρχεται σε 3.000.000 και 
θα καλυφθεί από τον ΚΑΕ 0429Γ προϋπολογισμού του 
Ο.Ε.Δ.Β. 

Η ετήσια δαπάνη ανέρχεται σε 3.000.000 και θα γίνει σχε¬ 
τική πρόβλεψη στον προϋπολογισμό των επόμενων 5 ετών 
του Ο.Ε.Δ.Β. (ΚΑΕ 0429γ προϋπολογισμού του ΟΕΔΒ). 

Ειδικότερα στους δημοσίους υπαλλήλους - μέλη των 
Επιτροπών κρίσης η παραπάνω αποζημίωση θα καταβάλ¬ 
λεται εφόσον συμμετέχουν σε συνεδριάσεις που πραγ¬ 
ματοποιούνται εκτός ωραρίου εργασίας. 

Ο σκοπός και το έργο των Επιτροπών κρίσης ορίζονται 
με Υπουργικές αποφάσεις. 

Η απόφαση αυτή ισχύει από 1-1-2001. 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


Η απόφαση αυτή να δημοσιευθεί στην Εφημερίδα της 
κυβερνήσεως. 

Αθήνα, 19 Δεκεμβρίου 2000 
Οι Γ ενικοί Γ ραμματείς 

Δημοσ, Πολιτικής Υπουργείου Εθν. Παιδείας 
Υπουργείου Οικονομικών και Θρησκευμάτων 

ΙΩΑΝ. ΚΟΥΣΟΥΛΑΚΟΣ ΑΘΑΝ. ΤΣΟΥΡΟΠΛΗΣ 

Αριθ.: 2/83433/0022 (2) 

Έγκριση υπερωριακής απασχόλησης 36 υπαλλήλων του 
ΤΑΧΔΙΚ. 

ΟΙ ΥΠΟΥΡΓΟΙ 

ΟΙΚΟΝΟΜΙΚΩΝ - ΔΙΚΑΙΟΣΥΝΗΣ 

Έχοντας υπόψη: 

1. Τις διατάξεις του άρθρου 18 παρ. 2 του Ν.2470/97 
«Αναμόρφωση μισθολογίου Προσωπικού της Δημόσιας 
Διοίκησης και άλλες συναφείς διατάξεις» όπως αντικατα- 
στάθηκε με τις διατάξεις του άρθρου 15 του Ν.2592/1998 
(ΦΕΚ/57/τ.Α'/18.3.98). 

2. Του άρθρου 1 του Ν. 1157/81 «Περί καθιερώσεως 
πενθημέρου εβδομάδος εργασίας των Δημοσίων εν γένει 
Υπηρεσιών και ρυθμίσεις συναφών θεμάτων και τροπο¬ 
ποιήσεις διατάξεων ταύτης». 

3. Του Ν.Δ. 1017/71 «Περί ιδρύσεως ΤΑΧΔΙΚ». 

4. Του Π.Δ/τος 435/78 «Περί οργανισμού του ΤΑΧΔΙΚ». 

5. Την αριθ. 2/80345/0004/8.11.99 κοινή απόφαση των 
Υπουργών Εσωτερικών Δημόσιας Διοίκησης και Αποκέ¬ 
ντρωσης, Γεωργίας, Εργασίας και Κοινωνικών Ασφαλίσε¬ 
ων, Πολιτισμού, Μακεδονίας-Θράκης, Μεταφορών και 
Επικοινωνιών, Ανάπτυξης, Δικαιοσύνης, Υγείας και Πρό¬ 
νοιας, Τύπου και ΜΜΕ, Αιγαίου και Υφυπουργού Οικονο¬ 
μικών περί «Μεταβίβασης εξουσίας υπογραφής σύμφω¬ 
να με το άρθρο 7 παρ. 1 του Ν.1943/97». 

6. Την απόφαση για έγκριση υπερωριακής απασχόλη¬ 
σης για συνολικά(36) υπαλλήλους του ΤΑΧΔΙΚ που υπη¬ 
ρετούν στο Πρωτοδικείο Αθηνών και στην Εισαγγελία 
Πρωτοδικών Πειραιώς και για σύνολο 4.320 ωρών για το 
χρονικό διάστημα από 1.9.2000 έως 31.12.2000 που έλα¬ 
βε το Δ.Σ. του ΤΑΧΔΙΚ στην 912/20.11.2000 συνεδρίασή 
του (θέμα 23°), αποφασίζουμε: 

Εγκρίνουμε την υπερωριακή απασχόληση για συνολικά 
(36) υπαλλήλουςτουΤΑΧΔΙΚπου υπηρετούν στο Πρωτο¬ 
δικείο Αθηνών και στην Εισαγγελία Πρωτοδικών Πειραιώς 
και για σύνολο 4.320 ωρών για το χρονικό διάστημα από 
7-11-2000 έως 31-12-00, με συνολικό ποσό δαπάνης 
4.320.000 δραχμών, το οποίο θα βαρύνει τον ΚΑ 0261 του 
προϋπολογισμού του ΤΑΧΔΙΚ. 

Η απόφαση αυτή που ισχύει από 7.11.2000 να δημοσι- 
ευθεί στην Εφημερίδα της κυβερνήσεως. 

Αθήνα, 7 Δεκεμβρίου 2000 
Οι Γ ενικοί Γ ραμματείς 
Δημοσ. Πολιτικής 

Υπουργείου Οικονομικών Υπουργείου Δικαιοσύνης 

ΙΩΑΝ. ΚΟΥΣΟΥΛΑΚΟΣ ΠΡΟΔΡΟΜΟΣ ΑΣΗΜΙΑΔΗΣ 

Αριθ.: 2/87519/0023 (3) 

Καθορισμός επιτοκίου της ένατης τοκοφόρου περιόδου 
του ΣΤ' Δανείου Οικονομικής εξυγίανσης. 

Ο ΥΠΟΥΡΓΟΣ ΟΙΚΟΝΟΜΙΚΩΝ 

Έχοντας υπόψη: 

1. Τις διατάξεις των άρθρων 31 και 32 του Ν.1914/90 


«Εκσυγχρονισμός και Ανάπτυξη του Δημόσιου Τομέα και 
της Κεφαλαιαγοράς, φορολογικές ρυθμίσεις και άλλες 
διατάξεις» όπως τροποποιήθηκαν μεταγενέστερα με το 
άρθρο 24του Ν.2166/93 (ΦΕΚ 137/4/24-8-93). 

2. Την αριθμ.2021180/2981 /0023/31 -3-1997 απόφαση 
του Υπουργού Οικονομικών «Περί δαπανών σύναψης έκ¬ 
δοσης και εξυπηρέτησης κ.λ.π. των Δανείων Δημοσίου» 
(ΦΕΚ 286/Β/97). 

3. Την αριθμ. 2069005/4119/0023/18.9.1992 απόφαση 
του Υπουργού Οικονομικών «Γενικοί όροι έκδοσης ομο¬ 
λόγων σε δραχμές κυμαινομένου επιτοκίου». 

4. Την αριθμ.2019714/2773/0023/30.3.93 απόφαση του 
Υπουργού Οικονομικών «Έκδοση ομολογιακού δανείου 
σε δρχ. κυμαινομένου επιτοκίου, με ημερομηνία έκδοσης 
31.12.1992 «ονομασία «ΣΤ’ Δάνειο Οικονομικής εξυγίαν¬ 
σης» και κωδικών αριθμών (Ι5ΙΝ) για τα οκταετή 
ΟΗ.0.5.24005.11/4. 

5. Το άρθρο 12 του Ν.2074/92 (ΦΕΚ 128/31.7.92) «Διαρ¬ 
ρυθμίσεις στον ενιαίο ειδικό φόρο κατανάλωσης κ.λ.π.». 

6. Την αριθμ.2084571/944/0023/31.1.1995 απόφαση 
του Υπουργού Οικονομικών «Μείωση Κεφαλαίου του ΣΤ’ 
Δανείου έκδοσης 31.12.1992». 

7. Την απόφαση αρ. 2/38554/0004/23.5.2000 μεταβίβα¬ 
ση αρμοδιοτήτων και της εξουσίας να υπογράφουν «Με 
εντολή Υφυπουργού» στους Γενικούς Δ/ντές και στους 
Προϊσταμένους Δ/νσεων και Τμημάτων του Γενικού Λογι¬ 
στηρίου του Κράτους, αποφασίζουμε: 

Καθορίζουμετο επιτόκιο το οποίο θα ισχύσει για την ένα¬ 
τη (9η) τοκοφόρο περίοδο η οποία προσδιορίζεται από 
29.12.2000 ως 31.12.2001 του ΣΤ’ δανείου Οικονομικής 
Εξυγίανσης έκδοσης 31.12.92 κυμαινομένου επιτοκίου, 
σε τέσσερα και πενήντα εννέα τοις εκατό (4,59%) δηλαδή 
ίσο με αυτό των ετησίων εντόκων γραμματίων του Δημο¬ 
σίου που ισχύει στις 22 Δεκεμβρίου 2000 (τρεις εργάσιμες 
ημέρες πριν την έναρξη της τοκοφόρου περιόδου), όπως 
αυτό ορίστηκε στην απόφαση έκδοσης του δανείου. 

Ο τόκος υπολογίζεται με βάση έτος 360 ημερών και μή¬ 
να 30 ημερών. 

Η απόφαση αυτή να δημοσιευθεί στην Εφημερίδα της 
κυβερνήσεως. 

Αθήνα, 22 Δεκεμβρίου 2000 

Με εντολή Υφυπουργού 
Η Γ ενική Διευθύντρια 

ΑΡΕΤΗ ΑΣΗΜΑΚΟΠΟΥΛΟΥ 

Αριθ.: Β3-196 (4) 

Μεταβίβαση αρμοδιοτήτων στο Γενικό Γραμματέα 
Εμπορίου Υπουργείου Ανάπτυξης. 

Ο ΥΠΟΥΡΓΟΣ ΑΝΑΠΤΥΞΗΣ 

Έχοντας υπόψη: 

1.- Τις διατάξεις όπως αυτές ισχύουν: 

α) Των άρθρων 23,25,26,27 και 29 του Ν. 1558/85 «Κυ¬ 
βέρνηση και Κυβερνητικά Όργανα» (Α' 137). 

β) Του Π.Δ. 397/88 «Οργανισμόςτου Υπουργείου Εμπο¬ 
ρίου» όπως τροποποιήθηκε μεταγενέστερα και ισχύει 
(Α' 185). 

γ) Του Π.Δ. 27/1-2-96 «Συγχώνευση των Υπουργείων 
Τουρισμού, Βιομηχανίας, Ενέργειας & Τεχνολογίας και 
Εμπορίου στο Υπουργείο Ανάπτυξης (Α' 19). 

δ) Του Π.Δ.59/1996 «Σύσταση Γενικής Γραμματείας 
Εμπορίου στο Υπουργείο Ανάπτυξης και καθορισμός των 
αρμοδιοτήτων της» (Α’51). 

ε) Του Ν. 2741/28.9.99 «Ενιαίος Φορέας Ελέγχου 
Τροφίμων, άλλες ρυθμίσεις θεμάτων αρμοδιότητας 
του Υπουργείου Ανάπτυξης και λοιπές διατάξεις» 
(Α' 199). 

στ) Του άρθρου 27 του Ν.2081/1992 (Α'54) με το οποίο 
προστέθηκε άρθρο 29Α στον Ν. 1558/1985. 

2.- Το γεγονός ότι από την παρούσα απόφαση δεν προ- 
καλείται δαπάνη σε βάρος του κρατικού προϋπολογι¬ 
σμού, αποφασίζουμε: 

Στο Γενικό Γραμματέα Εμπορίου μεταβιβάζουμε την 
αρμοδιότητα να υπογράφει αποφάσεις, πράξεις, εντολές 
και λοιπά έγγραφα ως κατωτέρω: 

ΑΡΘΡΟ 1 

Γενικός Γραμματέας 

1. Έγκριση αποφάσεων επιβολής προστίμων του άρ¬ 
θρου 5παρ. 8,9,10,12,14του Ν.2741/1999 (Α' 199). 

2. Θέματα υπηρεσιακής κατάστασης του προσωπικού 
του ΕΦΕΤ. 

ΑΡΘΡΟ 2 
Γ ενικές Διατάξεις 

1. Για την παρακολούθηση των γενικών κατευθύνσεων 
και εντολών, πράξεις, έγγραφα ή αποφάσεις που υπο¬ 
γράφονται από τον Γενικό Γραμματέα Εμπορίου που 
απεικονίζουν γενικά την πολιτική δραστηριότητα του 
Υπουργείου, κοινοποιούνται σε αντίγραφο στο γραφείο 
του Υπουργού. 

2. Όλα τα έγγραφα που υπογράφει ο Υπουργός προσυ¬ 
πογράφονται από τον Γενικό Γραμματέα Εμπορίου, σε 
περίπτωση που η θέση του Γ ενικού Γ ραμματέα είναι κενή 
ή αυτός κωλύεται ή απουσιάζει, τα έγγραφα δεν χρειάζο¬ 
νται προσυπογραφή. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 21 Δεκεμβρίου 2000 

Ο ΥΠΟΥΡΓΟΣ 

ΝΙΚΟΛΑΟΣ ΧΡΙΣΤΟΔΟΥΛΑΚΗΣ 


Αριθ.: 3070 (5) 

Έγκριση υπερωριακής εργασίας προσωπικού του 
Υπουργείου Γεωργίας. 

ΟΙ ΥΠΟΥΡΓΟΙ 

ΟΙΚΟΝΟΜΙΚΩΝ - ΕΡΓΑΣΙΑΣ 
ΚΑΙ ΚΟΙΝΩΝΙΚΩΝ ΑΣΦΑΛΙΣΕΩΝ 

Έχοντας υπόψη: 

1. Το Ν. 1558/85 «Κυβέρνηση και Κυβερνητικά Όργα¬ 
να», όπως συμπληρώθηκε με το άρθρο 27 του Ν. 2081/92. 

2. Το άρθρου 18 του Ν. 2470/97 «Αναμόρφωση μισθο¬ 
λογίου προσωπικού της Δημόσιας Διοίκησης και άλλες 
συναφείς διατάξεις» όπως αντικαταστάθηκε με το άρθρο 
ΙδτουΝ 2592/98. 

3. Το Π.Δ. 368/89 «Οργανισμός Υπουργείου Εργασίας» 
όπως τροποποιήθηκε και συμπληρώθηκε μεταγενέστερα 
με το Π.Δ. 436/1991. 


4. Το Π.Δ. 95/93 «Καθορισμός αρμοδιοτήτων που δια¬ 
τηρούνται από τον Υπουργό Εργασίας». 

5. Το Π.Δ. 372/1995 «Μεταφοράτης Γενικής Γραμματείας 
Κοινωνικών Ασφαλίσεων από το Υπουργείο Υγείας-Πρόνοι- 
ας και Κοινωνικών Ασφαλίσεων στο Υπουργείο Εργασίας». 

6. Τις διατάξεις του Ν.Δ/τος 515/70 «περί χρονικών 
ορίων εργασίας μισθωτών» όπως συμπληρώθηκαν από το 
Ν.Δ. 264/73. 

7. Τις διατάξεις του άρθρου 18 του Π. Δ/τος της 8-4-32 
περί κωδικοποιήσεως των διατάξεων των Νόμων «περί 
χρονικών ορίων εργασίας εις τα καταστήματα κ.λ.π.» που 
διατηρήθηκε σε ισχύ με το άρθρο 16του ΝΔ. 1037/71 «πε¬ 
ρί χρονικών ορίων λειτουργίας καταστημάτων και εργα¬ 
σίας του προσωπικού αυτών». 

8. Τις διατάξεις του Π.Δ/τος της 27-6-32 «περί κωδικο- 
ποιήσεως και συμπληρώσεως των περί δώρου εργασίας 
διατάξεων». 

9. Τις διατάξεις του Β. Δ/τος της 14-8-50 «περί κανονι¬ 
σμού ωρών εργασίας αγοραίων (ταξί) και ιδιωτικής χρή- 
σεως αυτοκινήτων». 

10. Τις διατάξεις του Π.Δ. 410/1988 «Κώδικας προσωπι¬ 
κού με σύμβαση εργασίας ιδιωτικού δικαίου του Δημοσί¬ 
ου, των Ο.Τ.Α. και των λοιπών Ν.Π.Δ.Δ.». 

11. Την εγκύκλιο αριθμ. 2016969/2196/0022/11-3-96 
του Υπουργείου Οικονομικών. 

12. Την αριθ. 2/80345/0004/8-11 -99 Κ.Υ.Α. «Μεταβίβαση 
εξουσίας υπογραφής σύμφωνα με το άρθρο 7 παρ. 1 του 
Ν. 1943/91». 

13. Την κοινή απόφαση των Υπουργών Οικονομικών και 
Εργασίας και Κοιν. Ασφαλίσεων αριθ. 2612/30.6.00 
(Φ.Ε.Κ. 908/Β/21.7.00) «Καθορισμός ανωτάτων ορίων 
υπερωριακής απασχόλησης των εργαζομένων στις βιο¬ 
μηχανικές, βιοτεχνικές επιχειρήσεις, εκμεταλλεύσεις και 
εργασίες Β' ημερολογιακού εξαμήνου 2000». 

14. Το άρθρο 22 παρ 3 του Ν. 2362/1995. 

15. Την αριθμ. 33 της 30-5-1997 ΠΥΣ «Τροποποίηση και 
αναμόρφωση της αριθμ. 88/2-8-95 ΠΥΣ και προσαρμογή 
της στις διατάξεις του Ν. 2470/97 (ΦΕΚ 109/Α/30-5-97). 

16. Το με αριθμό 395184/20.11.00 έγγραφο του Υπουρ¬ 
γείου Γεωργίας. 

17. Την από 28.11.00 γνώμη του Ανωτάτου Συμβουλίου 
Εργασίας (ΑΣΕ). 

18. Το γεγονός ότι υπάρχει εγγεγραμμένη πίστωση στο 
Φ29/110 ΚΑΕ 0511, αποφασίζουμε: 

1. Εγκρίνουμε την υπερωριακή εργασία στο κάτωθι 
προσωπικό της Δ/κής Δ/νσης του Υπουργείου Γεωργίας 
με σχέση εργασίας Ι.Δ.Α.Χ.: ως εξής: 

1. σε 1 οδηγό μέχρι 22 ώρες το μήνα. 

2. σε 1 τεχνίτη, 1 εργάτη και σε 7 καθαρίστριες μέχρι 16 
ώρες το μήνα στον καθένα πλέον των νομίμων ορίων υπε- 
ρωριακής εργασίας. 

2. Η απόφαση αυτή ισχύει από 22.11.2000 μέχρι 
31.12.2000. 

Η απόφαση αυτή να δημοσιευθεί στην Εφημερίδα της 
κυβερνήσεως. 

Αθήνα, 22 Δεκεμβρίου 2000 
Οι Γ ενικοί Γ ραμματείς 

Δημοσ. Πολιτικής Υπουργείου Εργασίας 

Υπουργείου Οικονομικών και Κοιν. Ασφαλίσεων 

ΙΩΑΝ. ΚΟΥΣΟΥΛΑΚΟΣ ΙΩΑΝΝΑ ΠΑΝΟΠΟΥΛΟΥ 

Αριθ. 2673 (6) 

Έγκριση υπερωριακής εργασίας ενός φύλακα του Εθνι¬ 
κού Κέντρου Θαλασσίων Ερευνών. 

ΟΙ ΥΠΟΥΡΓΟΙ 

ΟΙΚΟΝΟΜΙΚΩΝ - ΕΡΓΑΣΙΑΣ 
ΚΑΙ ΚΟΙΝΩΝΙΚΩΝ ΑΣΦΑΛΙΣΕΩΝ 

Έχοντας υπόψη: 

1. Το Ν. 1558/85 «Κυβέρνηση και Κυβερνητικά Όργα¬ 
να», όπως συμπληρώθηκε με το άρθρο 27 του Ν. 2081/92. 

2. Το άρθρου 18 του Ν. 2470/97 «Αναμόρφωση μισθο¬ 
λογίου προσωπικού της Δημόσιας Διοίκησης και άλλες 
συναφείς διατάξεις» όπως αντικαταστάθηκε με το άρθρο 
15 του Ν 2592/98. 

3. Το Π.Δ. 368/89 «Οργανισμός Υπουργείου Εργασίας» 
όπως τροποποιήθηκε και συμπληρώθηκε μεταγενέστερα 
με το Π.Δ. 436/1991. 

4. Το Π.Δ. 95/93 «Καθορισμός αρμοδιοτήτων που δια¬ 
τηρούνται από τον Υπουργό Εργασίας». 

5. Το Π.Δ. 372/1995 «Μεταφοράτης Γενικής Γραμματείας 
Κοινωνικών Ασφαλίσεων από το Υπουργείο Υγείας-Πρόνοι- 
ας και Κοινωνικών Ασφαλίσεων στο Υπουργείο Εργασίας». 

6. Τις διατάξεις του Ν Δ/τος 515/70 «περί χρονικών 
ορίων εργασίας μισθωτών» όπως συμπληρώθηκαν από το 
Ν.Δ. 264/73. 

7. Τις διατάξεις του άρθρου 18του Π. Δ/τος της 8-4-32 
περί κωδικοποιήσεως των διατάξεων των Νόμων «περί 
χρονικών ορίων εργασίας εις τα καταστήματα κ.λ.π.» που 
διατηρήθηκε σε ισχύ μετοάρθρο 16του ΝΔ. 1037/71 «πε¬ 
ρί χρονικών ορίων λειτουργίας καταστημάτων και εργα¬ 
σίας του προσωπικού αυτών». 

8. Τις διατάξεις του Π.Δ/τος της 27-6-32 «περί κωδικο- 
ποιήσεως και συμπληρώσεως των περί δώρου εργασίας 
διατάξεων». 

9. Τις διατάξεις του Β. Δ/τος της 14-8-50 «περί κανονι¬ 
σμού ωρών εργασίας αγοραίων (ταξί) και ιδιωτικής χρή- 
σεως αυτοκινήτων». 

10. Τις διατάξεις του Π.Δ. 410/1988 «Κώδικας προσωπι¬ 
κού με σύμβαση εργασίας ιδιωτικού δικαίου του Δημοσί¬ 
ου, των Ο.Τ.Α. και των λοιπών Ν.Π.Δ.Δ.». 

11. Την εγκύκλιο αριθμ. 2016969/2196/0022/11-3-96 
του Υπουργείου Οικονομικών. 

12. Την αριθ. 2/80345/0004/8-11 -99 Κ.Υ.Α. «Μεταβίβαση 
εξουσίας υπογραφής σύμφωνα με το άρθρο 7 παρ. 1 του 
Ν. 1943/91». 

13. Την κοινή απόφαση των Υπουργών Οικονομικών και 
Εργασίας και Κοιν. Ασφαλίσεων αριθ. 2612/30.6.00 
(Φ.Ε.Κ. 908/Β/21.7.00), «Καθορισμός ανωτάτων ορίων 
υπερωριακής απασχόλησης των εργαζομένων στις βιο¬ 
μηχανικές, βιοτεχνικές επιχειρήσεις, εκμεταλλεύσεις και 
εργασίες Β'ημερολογιακού εξαμήνου 2000». 

14. Το άρθρο 22 παρ 3 του Ν. 2362/1995. 

15. Την αριθμ. 33 της 30-5-1997 ΠΥΣ «Τροποποίηση και 
αναμόρφωση της αριθμ. 88/2-8-95 ΠΥΣ και προσαρμογή 
της στις διατάξεις του Ν. 2470/97 (ΦΕΚ 109/Α/30-5-97). 

16. Το με αριθμό 9300/925/10.7.00 έγγραφο του Υπουρ¬ 
γείου Ανάπτυξης και το αριθμό 50072/2441/28.6.00 έγ¬ 
γραφο του Ε.Κ.Ο.Ε. 

17. Την από 21.11.00 γνώμη του Ανωτάτου Συμβουλίου 
Εργασίας (ΑΣΕ). 

18. Το γεγονός ότι υπάρχει εγγεγραμμένη πίστωση 
ύψους 1.400.000 δρχ. στον Προϋπολογισμό του Ε.Κ.Ο.Ε., 
αποφασίζουμε: 


1. Εγκρίνουμε την υπερωριακή εργασία ενός φύλακα 
του Εθνικού Κέντρου θαλασσίων Ερευνών με σχέση ερ¬ 
γασίας Ι.Δ.Α.Χ. μέχρι 22 ώρες το μήνα. 

Πλέον των νομίμων ορίων υπερωριακής εργασίας. 

2. Η απόφαση αυτή ισχύει από 22.11.2000 μέχρι 
31.12.2000. 

Η απόφαση αυτή να δημοσιευθεί στην Εφημερίδα της 
κυβερνήσεως. 

Αθήνα, 8 Δεκεμβρίου 2000 
Οι Γ ενικοί Γ ραμματείς 

Δημοσ. Πολιτικής Υπουργείου Εργασίας 

Υπουργείου Οικονομικών και Κοιν. Ασφαλίσεων 

ΙΩΑΝ. ΚΟΥΣΟΥΛΑΚΟΣ ΙΩΑΝΝΑ ΠΑΝΟΠΟΥΛΟΥ 

Αριθ.: 69867 (7) 

Ενοποίηση Γεν. Βιβλίου Εκθέσεων και Βιβλίου Τελών και 

Δικαιωμάτων του Υποθ/κείου Πατρών και τήρησή του 

σε κινητά μηχανογραφικά φύλλα. 

Ο ΥΠΟΥΡΓΟΣ ΔΙΚΑΙΟΣΥΝΗΣ 

Έχοντας υπόψη: 

1. Τις διατάξεις: 

α) του αρθρ. 3 παρ. 22 του Ν. 2479/97 «Ανώτατο Ειδικό 
Δικαστήριο, επιτάχυνση των δικών, δικονομικές απλου- 
στεύσεις και άλλες διατάξεις» και β) του αρθρ. 29 Α’ του 
Ν. 1558/85 (ΦΕΚΑ’ 137) όπως προστέθηκε μετοάρθρο 27 
του Ν. 2081/92 (ΦΕΚΑ’ 154) και τροποποιήθηκε με το άρ¬ 
θρο 1 παρ. 2ατου Ν. 2469/97 (ΦΕΚΑ’ 38). 

2. Το αριθ. 165/2000 έγγραφο του Υποθηκοφυλακείου 
Πατρών. 

3. Το γεγονός ότι από τις διατάξεις της παρούσης από¬ 
φασης δεν προκαλείται δαπάνη σε βάρος του Κρατικού 
Προϋπολογισμού, αποφασίζουμε: 

Το Γενικό Βιβλίο Εκθέσεων και το Βιβλίο Τελών και Δι- 
καιωμάτωντα οποία τηρούνται στο Έμμισθο Υποθηκοφυ¬ 
λακείο Πατρών, αφενός να ενοποιηθούν σ’ ένα ενιαίο βι¬ 
βλίο και αφετέρου να τηρούνται σε κινητά μηχανογραφι¬ 
κά φύλλα τα οποία θα υπογράφονται καθημερινά από τον 
Προϊστάμενο της Υπηρεσίας και θα βιβλιοδετούνται ανά 
μήνα σε ενιαίο τόμο. 

Η ισχύς της παρούσης απόφασης αρχίζει από 1.1.2001. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 29 Νοεμβρίου 2000 

Ο ΥΠΟΥΡΓΟΣ 

ΜΙΧΑΗΛ ΣΤΑΘΟΠΟΥΛΟΣ 


Αριθ. 126673 (8) 

Ενοποίηση Γεν. Βιβλίου Εκθέσεων και Βιβλίου Τελών και 
Δικαιωμάτων του Υποθηκοφυλακείου Αθηνών και τή¬ 
ρησή του σε κινητά μηχανογραφικά φύλλα. 

Ο ΥΠΟΥΡΓΟΣ ΔΙΚΑΙΟΣΥΝΗΣ 

Έχοντας υπόψη: 

1. Τις διατάξεις: 

α) του αρθρ. 3 παρ. 22 του Ν. 2479/97 «Ανώτατο Ειδικό 
Δικαστήριο, επιτάχυνση των δικών, δικονομικές απλου- 
στεύσεις και άλλες διατάξεις» και β) του αρθρ. 29 Α’ του 
Ν. 1558/85 (ΦΕΚ Α’ 137) όπως προστέθηκε με το αρ. 27 

του Ν. 2081/92 (ΦΕΚΑ’ 154) και τροποποιήθηκε με το αρ- 
θρ. 1 παρ. 2α του Ν. 2469/97 (ΦΕΚΑ’38). 

2. Το αριθ. 2020/2000 έγγραφο του Υποθηκοφυλακείου 
Αθηνών. 

3. Το γεγονός ότι από τις διατάξεις της παρούσης από¬ 
φασης δεν προκαλείται δαπάνη σε βάρος του Κρατικού 
Προϋπολογισμού, αποφασίζουμε: 

Το Γενικό Βιβλίο Εκθέσεων και Βιβλίο Τελών και Δικαιω¬ 
μάτων τα οποία τηρούνται στο Έμμισθο Υποθηκοφυλα¬ 
κείο Αθηνών, αφενός να ενοποιηθούν σε ένα ενιαίο βιβλίο 
και αφετέρου να τηρούνται σε κινητά μηχανογραφικά 
φύλλα τα οποία θα υπογράφονται καθημερινά από τον 
Προϊστάμενο της Υπηρεσίας και θα βιβλιοδετούνται ανά 
μήνα σε ενιαίο τόμο. 

Η ισχύς της παρούσης απόφασης αρχίζει από 1.1.2001. 

Η παρούσα να δημοσιευθεί στην Εφημερίδα της Κυ- 
βερνήσεως. 

Αθήνα, 29 Νοεμβρίου 2000 

Ο ΥΠΟΥΡΓΟΣ 

ΜΙΧΑΗΛ ΣΤΑΘΟΠΟΥΛΟΣ 


Αριθ. 31261 (9) 

Ένταξη ομογενών και αλλοδαπών αθλητών στα ελληνικά 
αθλητικά σωματεία Μπέ'ίζ Μπολ και συμμετοχή τους 
στα Πανελλήνια Πρωταθλήματα, Πρωταθλήματα 
Εθνικών Κατηγοριών και στους αγώνες Κυπέλλου Ελ¬ 
λάδας. 

Ο ΥΦΥΠΟΥΡΓΟΣ ΠΟΛΙΤΙΣΜΟΥ 

Έχοντας υπόψη: 

1. Τις διατάξεις: 

α. Του Α.Ν. 397/68 «Περί επανασυστάσεως της Γ.Γ.Α. 
και των αρμοδιοτήτων αυτής». 

β. Του Ν. 1558/17-7-85 (ΦΕΚ 137/Α/17-7-85) «Κυβέρνη¬ 
ση και Κυβερνητικά Όργανα», όπως τροποποιήθηκε και 
ισχύει. 

γ. Της παραγράφου 7 του άρθρου 33 του Ν. 2725/1999 
«Ερασιτεχνικός και επαγγελματικός αθλητισμός και άλ¬ 
λες διατάξεις». 

2. Την υπ' αριθ. ΥΠΠΟ/ΔΙΌΙΚ/Α1/20261/20-4-2000 (ΦΕΚ 
571/21-4-2000) κοινή απόφαση των Πρωθυπουργού και 
Υπουργού Πολιτισμού «Περί ανάθεσης αρμοδιοτήτων 
στον Υφυπουργό Πολιτισμού». 

3. Τα υπ' αριθ. 663/11-8-2000 και 900/22-11-2000 έγ¬ 
γραφα της Ελληνικής Φίλαθλης Ομοσπονδίας Μπέϊζ 
Μπολ. 

4. Ότι από τις ρυθμίσεις της παρούσας απόφασης δεν 
προκαλείται δαπάνη σε βάρος του κρατικού προϋπολογι¬ 
σμού, αποφασίζουμε: 

Άρθρο 1 

Όροι και προϋποθέσεις εγγραφής και μεταγραφής 
αθλητών με αλλοδαπή υπηκοότητα 

1. Οι όροι και προϋποθέσεις εγγραφής και μεταγραφής 
των αθλητών με αλλοδαπή υπηκοότητα (ομογενών, κυ¬ 
πριών και άλλων αλλοδαπών χωρών) σε αθλητικό σωμα¬ 
τείο - μέλος της Ελληνικής Φίλαθλης Ομοσπονδίας Μπέ- 
Ϊζ-Μπολ (Ε.Φ.Ο.Μ.) περιέχονται στα άρθρα 3 και 6του Κα¬ 
νονισμού εγγραφών - μεταγραφών της Ε.Φ.Ο.Μ., η 
νομιμότητα του οποίου έχει εγκριθεί από τον αρμόδιο για 
τον αθλητισμό Υπουργό. 


2. Κάθε σωματείο έχει δικαίωμα να εγγράφει απεριόρι¬ 
στο αριθμό αθλητών της προηγούμενης παραγράφου 
του άρθρου αυτού. Η εγγραφή τους μπορεί να γίνεται 
οποτεδήποτε. Όμως η συμμετοχή τους στα Πανελλήνια 
Πρωταθλήματα, στα Πρωταθλήματα Εθνικών Κατηγο¬ 
ριών και στους αγώνες Κυπέλλου Ελλάδας στο μπέϊζ- 
μπολ, καθώς και ο αριθμός των αθλητών που δικαιούνται 
συμμετοχή καθορίζονται στο άρθρο 2 της παρούσας. 

3. Κάθε σωματείο έχει δικαίωμα να αποκτά με μεταγρα¬ 
φή σε κάθε μεταγραφική περίοδο μέχρι τρεις (3) Κύπρι¬ 
ους αθλητές και μέχρι τρεις (3) ομογενείς. Επίσης κάθε 
σωματείο Α' Εθνικής Κατηγορίας έχειτο δικαίωμα να απο¬ 
κτά μέχρι δύο (2) αλλοδαπούς αθλητές και κάθε σωματείο 
Β' Εθνικής Κατηγορίας έναν αλλοδαπό αθλητή (αλλοδα¬ 
πής υπηκοότητας, πλην των κατηγοριών των ομογενών 
και των κυπριών). 

4. Το χρονικό διάστημα υποβολής των σχετικών αιτήσε¬ 
ων μεταγραφής των ομογενών, κυπριών και αλλοδαπών 
αθλητών είναι από 15 Σεπτεμβρίου μέχρι 13 Οκτωβρίου 
κάθε έτους. Ειδικά για την επικείμενη αγωνιστική περίο¬ 
δο, οι αιτήσεις μεταγραφής ομογενών, κυπριών και αλλο¬ 
δαπών αθλητών μπορούν να υποβάλλονται μέχρι την 
31/12/2000. 

Άρθρο 2 

Συμμετοχή ομογενών αθλητών, αθλητών Κυπριακής 
υπηκοότητας και αθλητών με άλλη αλλοδαπή υπηκοότη¬ 
τα στους αγώνες. 

1. Στα Πανελλήνια Πρωταθλήματα, στα Πρωταθλήματα 
Εθνικών Κατηγοριών και στους αγώνες του Κυπέλλου Ελ¬ 
λάδας επιτρέπεται να συμμετέχουν ομογενείς και Κύπρι¬ 
οι αθλητές που ανήκουν σε σωματεία της Ε.Φ.Ο.Μ., λόγω 
αρχικής εγγραφής ή μεταγραφής τους σε αυτά. Κάθε σω¬ 
ματείο έχει δικαίωμα να χρησιμοποιεί στους πιο πάνω 
αγώνες μέχρι τρεις (3) ομογενείς και μέχρι τρεις (3) Κύ¬ 
πριους αθλητές. 

2. Κάθε σωματείο που αγωνίζεται στο Πρωτάθλημα Α' 
Εθνικής Κατηγορίας ανδρών δικαιούται να χρησιμοποιεί 
σ' αυτό και στο Κύπελλο Ελλάδας μέχρι δύο (2) αλλοδα¬ 
πούς αθλητές (τους ίδιους και στις δύο πιο πάνω διοργα¬ 
νώσεις) και κάθε σωματείο Β' Εθνικής Κατηγορίας έναν 
(1) αλλοδαπό αθλητή (τον ίδιο και στις δύο πιο πάνω διορ¬ 
γανώσεις). Τα σωματεία οφείλουν να έχουν εντάξει στη 
δύναμή τους με δελτίο αθλητικής ιδιότητας και να δηλώ¬ 
νουν τον ή τους αλλοδαπούς αθλητές, ανάλογα, το αργό¬ 
τερο δέκα (10) ημέρες πριν από την έναρξη του οικείου 
Πρωταθλήματος ή του Κυπέλλου Ελλάδας, διαφορετικά 
δεν επιτρέπεται η συμμετοχή τους. Η συνεργασία των σω¬ 
ματείων με τους αλλοδαπούς αθλητές έχει χρονική διάρ¬ 
κεια αυτή που συμφωνείται εγγράφως μεταξύ τους. Το 
σχετικό έγγραφο κατατίθεται στην Ε.Φ.Ο.Μ. 

3. Επιτρέπεται επίσης, κατ' εξαίρεση, η εγγραφή στη 
δύναμη αθλητικών σωματείων της Ε.Φ.Ο.Μ. και η συμμε¬ 
τοχή τους στους πάσης φύσεως αγώνες αθλητών αλλο¬ 
δαπής υπηκοότητας, εφόσον έχουν γεννηθεί στην Ελλά¬ 
δα και διαμένουν έκτοτε μόνιμα σε αυτή, καθώς επίσης 
και αλλοδαπών που δεν έχουν υπερβεί το δέκατο πέμπτο 
(15) έτος της ηλικίας τους και έχουν συνεχή μόνιμη εγκα¬ 
τάσταση στην Ελλάδα τρία (3) τουλάχιστον χρόνια πριν 
από την υποβολή της αίτησης εγγραφής τους. 

4. Υπήκοοι κρατών-μελών της Ευρωπαϊκής Ένωσης οι 
οποίοι διαμένουν νόμιμα στην Ελλάδα (εργαζόμενοι, φοι¬ 
τητές κ.λ.π.) δύνανται οι ίδιοι και τα μέλη των οικογενειών 

τους να εγγράφονται οτη δύναμη των αθλητικών σωμα¬ 
τείων της Ε.Φ.Ο.Μ. και να συμμετέχουν στους πόσης (ρύ¬ 
σεως αγώνες. 

Η απόφαση αυτή να δημοσιευθεί στην Εφημερίδα της 
Κυβέρνησης. 

Αθήνα, 20 Δεκεμβρίου 2000 

Ο ΥΦΥΠΟΥΡΓΟΣ 

ΓΕΩΡΓΙΟΣ ΦΛΩΡΙΔΗΣ 

Αριθ. 7001/1/34-ξθ (10) 

Επέκταση της τοπικής αρμοδιότητας του Αστυνομικού 
Τμήματος Χρυσούπολης της Αστυνομικής Διεύθυν¬ 
σης Καβάλας, ως προς το ειδικό αντικείμενο της Τρο- 
χαίας. 

Ο ΑΡΧΗΓΟΣ ΤΗΣ ΕΛΛΗΝΙΚΗΣ ΑΣΤΥΝΟΜΙΑΣ 
Έχοντας υπόψη: 

Ι.Τις διατάξεις των άρθρων 8 παρ.5 και 11 παρ.6 του 
Ν. 1481 /1984 «Οργανισμός Υπουργείου Δημόσιας Τάξης» 
(Α’-152), όπως το τελευταίο άρθρο αντικαταστάθηκε με 
το άρθρο 1 παρ.1 του Ν. 1590/1986 (Α’-49). 

2. Τις διατάξεις των άρθρων 28 παρ.1 και 23 παρ.2 του 
Ν.2800/2000 «Αναδιάρθρωση Υπηρεσιών Υπουργείου 
Δημόσιας Τάξης, σύσταση Αρχηγείου Ελληνικής Αστυνο¬ 
μίας και άλλες διατάξεις» (Α'-41). 

3. Τις διατάξεις του άρθρου 29Α του Ν.1558/1985 «Κυ¬ 
βέρνηση και Κυβερνητικά Όργανα» (Α’-137), το οποίο 
προστέθηκε με το άρθρο 27 του Ν. 2081/1992 (Α’-154) και 
τροποποιήθηκε με το άρθρο 1 παρ.2 εδαφ. α’ του 
Ν.2469/1997 (Α'-38). 

4. Τις διατάξεις του άρθρου 1 περίπτωση Β’ εδάφια 36 
και 37 της 7004/3/29-ιστ από 28-8-2000 Απόφασης 
Υπουργού Δημόσιας Τάξης «Μεταβίβαση αρμοδιοτήτων 
Υπουργού Δημόσιας Τάξης σε υφιστάμενα υπηρεσιακά 
όργανα» (Α’-1088). 

5. Το γεγονός ότι από τις διατάξεις της παρούσας από¬ 
φασης δεν προκαλείται δαπάνη σε βάρος του κρατικού 
προϋπολογισμού, αποφασίζουμε: 

Άρθρο 1 

Επέκταση τοπικής αρμοδιότητας 

Επεκτείνεται η τοπική αρμοδιότητα του Αστυνομικού 
Τμήματος Χρυσούπολης της Αστυνομικής Διεύθυνσης 
Καβάλας ως προς το ειδικό αντικείμενο της Τροχαίας και 
στο τμήμα του επαρχιακού οδικού δικτύου, που προσδιο¬ 
ρίζεται από τον οικισμό Κεραμωτή του ομώνυμου δήμου 
μέχρι τη διασταύρωση με την Εθνική Οδό Καβάλας-Ξάν- 
θης (μήκους 18,4 χιλιομέτρων), με αντίστοιχη μείωση 
εκείνης του Τ μήματος Τ ροχαίας Καβάλας της ίδιας Αστυ¬ 
νομικής Διεύθυνσης. 

Άρθρο 2 
Έναρξη ισχύος 

Η ισχύς της παρούσας απόφασης αρχίζει από τη δημο¬ 
σίευσή της στην Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 21 Δεκεμβρίου 2000 
Ο Αρχηγός 

Αντιστράτηγος ΙΩΑΝΝΗΣ ΓΕΩΡΓΑΚΟΠΟΥΛΟΣ 


Αριθ. 07/ΔΤΑ/19422 (11) 

Σύσταση Δημοτικής Επιχείρησης Πολιτισμού και Ανά¬ 
πτυξης Αμπελακίων Σαλαμίνας Ν. Πειραιά 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦΕΡΕΙΑΣ ΑΤΤΙΚΗΣ 

Έχοντας υπόψη: 

1. Τις διατάξεις των άρθρων 277 επόμενα του Δημοτι¬ 
κού & Κοινοτικού Κώδικα (Π.Δ/γμα 410/95). 

2. Την απόφαση του Υπουργού Εσωτερικών 25027/84 
που δημοσιεύθηκε στο ΦΕΚ 244/84τεύχος Β’. 

3. Τις διατάξεις του άρθρου 14 του Ν.2399/96, σύμφω¬ 
να με τις οποίες καταργούνται οι θέσεις των Περιφερεια¬ 
κών Διευθυντών & οι αρμοδιότητες τους περιέρχονται 
στον Γενικό Γραμματέα της Περιφέρειας. 

4. Την αριθμ.2742/30-9-97 απόφαση του Γ ενικού Γ ραμ¬ 
ματέα της Περιφέρειας, περί μεταβίβασης αρμοδιοτήτων 
στον Προϊστάμενο της Δ/νσης Τοπ. Αυτ/σης & Δ/σης Ν. 
Πειραιά, να υπογράφει «Με Εντολή Γεν. Γ ραμματέα Περι¬ 
φέρειας» την αποστολή στο Εθνικό Τυπογραφείο πράξε¬ 
ων των οποίων απαιτείται δημοσίευση στην Εφημερίδα 
της Κυβ/σεως. 

5. Την 83/2000 απόφαση του Δημοτικού Συμβουλίου 
Αμπελακίων Σαλαμίνας, περί συστάσεως επιχείρησης με 
την επωνυμία «ΔΗΜΟΤΙΚΗ ΕΠΙΧΕΙΡΗΣΗ ΠΟΛΙΤΙΣΜΟΥ & 
ΑΝΑΠΤΥΞΗΣ ΑΜΠΕΛΑΚΙΩΝ». 

6. Την από 25-9-2000 έκθεση αξιολόγησης της οικονο¬ 
μοτεχνικής μελέτης που συντάχθηκε για τη σύσταση Δη¬ 
μοτικής Επιχείρησης στα Αμπελάκια Σαλαμίνας με την 
επωνυμία «ΔΗΜΟΤΙΚΗ ΕΠΙΧΕΙΡΗΣΗ ΠΟΛΙΤΙΣΜΟΥ & 
ΑΝΑΠΤΥΞΗΣ ΑΜΠΕΛΑΚΙΩΝ ΣΑΛΑΜΙΝΑΣ» 

7. Την 128/2000 απόφαση του Δ.Σ. Σαλαμίνας, περίτρο- 
ποποιήσεως της συστατικής πράξης της Δημοτικής 
Επιχ/σης Πολιτισμού & Ανάπτυξης Αμπελακίων Σαλαμί¬ 
νας, αποφασίζουμε: 

1. Συστήνουμε Αμιγή Δημοτική Επιχείρηση στον Δήμο 
Αμπελακίων Σαλαμίνας, με την επωνυμία «ΔΗΜΟΤΙΚΗ 
ΕΠΙΧΕΙΡΗΣΗ ΠΟΛΙΤΙΣΜΟΥ ΚΑΙ ΑΝΑΠΤΥΞΗΣ ΑΜΠΕΛΑ- 
ΚΙΩΝ ΣΑΛΑΜΙΝΑΣ», ως ίδιο νομικό πρόσωπο ιδιωτικού δι¬ 
καίου, του οποίου η σύσταση, οργάνωση, λειτουργία, δια¬ 
χείριση και εποπτεία καθώς και οι αρμοδιότητες των ορ¬ 
γάνων διοίκησής του, θα διέπονται από τις διατάξεις των 
σχετικών άρθρωντου Δ.Κ.Κ., των σχετικών διατάξεωντου 
Αστικού Κώδικα και Εμπορικού Νόμου, των σχετικών 
Υπουργικών Αποφάσεων, καθώς και από τις διατάξεις κά¬ 
θε σχετικού νομοθετήματος. 

2. Σκοπός της επιχείρησης είναι η ανάπτυξη δραστη¬ 
ριοτήτων με σκοπό την πραγματοποίηση εσόδων, όπως: 

• Η εκτέλεση, διαχείριση και εκμετάλλευση έργων κοι¬ 
νωφελούς χαρακτήρα και η υλοποίησης αναπτυξιακών, 
ερευνητικών και άλλων προγραμμάτων. 

• Η εκπόνηση και εφαρμογή προγραμμάτων προστα¬ 
σίας του περιβάλλοντος. 

• Η οργάνωση, διαχείριση και εκμετάλλευση εορταστι¬ 
κών, πολιτιστικών, αθλητικών και άλλων εκδηλώσεων, 
ομιλιών, θεατρικών παραστάσεων, συναυλιών και κινημα¬ 
τογραφικών προβολών, με σκοπό την αναβάθμιση της 
κοινωνικής, πολιτιστικής και αθλητικής ζωής των κατοί¬ 
κων του Δήμου. 

• Η ανάπτυξη δραστηριοτήτων για την ανάδειξη και του¬ 
ριστική εκμετάλλευση των αρχαιολογικών χώρων του Δή¬ 
μου, με την κατασκευή, διαχείριση και εκμετάλλευση μου¬ 
σείου, την παραγωγή και διάθεση τουριστικών και αναμνη¬ 
στικών αντικειμένων και με κάθε άλλη δραστηριότητα. 

• Η κατασκευή, λειτουργία, διαχείριση και εκμετάλλευ¬ 
ση πολιτιστικών κέντρων, κέντρων νεότητας, θεάτρου και 
κινηματογράφου, παιδότοπων και δημοτικών κήπων. 

• Η έκδοση, διάθεση και εκμετάλλευση εντύπων. 

• Η ίδρυση, εκμετάλλευση και διαχείριση ραδιοφωνι¬ 
κού και τηλεοπτικού σταθμού, χώρων στάθμευσης αυτο¬ 
κινήτων, δημοτικών καταστημάτων (εστιατορίων, καφετε¬ 
ριών, αναψυκτηρίων, κυλικείων, περιπτέρων κ.λ.π.). 

• Η διοργάνωση σεμιναρίων, προγραμμάτων κατάρτι¬ 
σης και επαγγελματικού προσανατολισμού. 

• Η ίδρυση, διαχείριση και εκμετάλλευση μαρινών και 
ναυταθλητικών κέντρων και η δημιουργία, διαχείριση και 
εκμετάλλευση Δημοτικής συγκοινωνίας. 

3. Η επιχείρηση διοικείται από επταμελές (7μελές) Διοι¬ 
κητικό Συμβούλιο του οποίου τα μέλη ορίζονται, μαζί με 
τους αναπληρωτές τους, με απόφαση του Δημοτικού 
Συμβουλίου. Από τα μέλη του Διοικητικού Συμβουλίου 
τέσσερα (4) είναι αιρετοί εκπρόσωποι του Δήμου (Δημο¬ 
τικοί Σύμβουλοι, εκ των οποίων ο ένας προέρχεται από 
την μειοψηφία), ένας είναι εκπρόσωπος κοινωνικού φο¬ 
ρέα και δύο είναι δημότες του Δήμου Αμπελακίων με σχε¬ 
τική πείρα ή γνώσεις. 

Ο Πρόεδρος και ο Αντιπρόεδρος του Διοικητικού Συμ¬ 
βουλίου ορίζονται από το Δημοτικό Συμβούλιο. Η θητεία 
των μελών του Διοικητικού Συμβουλίου λήγει συγχρόνως 
με την λήξη της θητείας του Δημοτικού Συμβουλίου που 
τα επέλεξε. 

Στα μέλη του Διοικητικού Συμβουλίου προστίθεται και 
ένας εκπρόσωπος των εργαζομένων (χωρίς τροποποίηση 
της συστατικής Πράξης), όταν η επιχείρηση απασχολεί 
περισσότερους από είκοσι (20) εργαζόμενους. Το μέλος 
αυτό ορίζεται στη θέση ενός εκ των δημοτών που συμμε¬ 
τέχουν και σε αντικατάστασή του. 

4. Έδρα της επιχείρησης είναι ο Δήμος Αμπελακίων Σα¬ 
λαμίνας του Νομού Αττικής. 

5. Οιπόροιτης επιχείρησης, η διάρκεια, το κεφάλαιο και 
η τυχόν διάλυση θα συμπεριλαμβάνονται στην οικονομο¬ 
τεχνική μελέτη που το Δ. Σ. αναθέτει στον Αντιδήμαρχο 
και Πρόεδρο της Δημαρχιακής Επιτροπής να καταθέσει 
σε επόμενη συνεδρίαση για ψήφιση και συμπλήρωση της 
παρούσης. 

• Η διάρκεια της επιχείρησης είναι τριάντα χρόνια από 
την δημοσίευση της κατά νόμο απόφασης της Διευθύ¬ 
ντριας Τ.Α. Ν. Πειραιά στην Εφημερίδα της Κυβερνήσεως. 

• Ο Δήμος διαθέτει ως κεφάλαιο στην επιχείρηση το ποσό 
των 10.000.000 δρχ. και ψηφίζει την πίστωση σε βάρος του 
Κ.Α. 2/212.3 του προϋπολογισμού του. Το ποσό αυτό αποτε¬ 
λεί και την δαπάνη του Δήμου για την ΔΕΠΑΝΑΣ για το έτος 
2000. Η επιχορήγηση του Δήμου προς την Δημοτική Επιχεί¬ 
ρηση με το ποσό των 10.000.000 δρχ. θα είναι ετήσια. 

• Πόροι της επιχείρησης είναι τα έσοδα από θεατρικές 
παραστάσεις και καλλιτεχνικές εκδηλώσεις και γενικά 
από την άσκηση των δραστηριοτήτων της, οι πρόσοδοι 
από την περιουσία της, δάνεια, κληρονομιές, εισφορές, 
δωρεές και, λοιπές επιχορηγήσεις και από μισθώματα 
από ακίνητα. 

Την διάλυση της επιχείρησης ακολουθεί η εκκαθάριση. 
Εκτός από την περίπτωση της πτώχευσης, η εκκαθάριση 
γίνεται από εκκαθαριστές που ορίζονται από το Δημοτικό 
Συμβούλιο. Στην εκκαθάριση διεκπεραιώνονται οι εκκρε¬ 
μείς υποθέσεις, εισπράττονται οι απαιτήσεις, ρευστοποι- 
είται η περιουσία και πληρώνονται τα χρέη της επιχείρη¬ 
σης. Το υπόλοιπο περιέρχεται στον Δήμο. 


Η απόφαση αυτή να δημοσιευθεί στην Εφημερίδα της 
Κυβερνήσεως. 

Πειραιάς, 22 Δεκεμβρίου 2000 
Με εντολή Γενικού Γραμματέα Περιφέρειας 
Η Διευθύντρια 
Κ. ΤΣΟΓΚΑ 

Αριθ. 10.372 (12) 

Σύσταση σχολικής επιτροπής του Τ.Ε.Ε. Φιλοθέης Ν. Άρτας 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦΕΡΕΙΑΣ ΗΠΕΙΡΟΥ 
Έχοντας υπόψη τις διατάξεις: 

1. Του άρθρου 203. του ΔΚΚ (ΠΔ 410/95). 

2. Του άρθρου 1 του Ν.2539/4.12.97 «Συγκρότηση της 
Πρωτοβάθμιας Τοπικής Αυτοδιοίκησης» (ΦΕΚ 244/ 
4.12.97 τευχ.Α'). 

3. Του άρθρου 1. του Ν.2503/97 «.Διοίκηση, οργάνωση, 
στελέχωση της Περιφέρειας, ρύθμιση θεμάτων για την το¬ 
πική αυτ/ση και άλλες διατάξεις» (ΦΕΚ 107/30.5.97τευχ. Α'). 

4. Την αριθμ. 4336/29.8.97 απόφαση του Γ. Γ ραμματέα Πε¬ 
ριφέρειας Ηπείρου περί ανάθεσης-μεταβίβασης αρμοδιοτή¬ 
των όπως τροποποιήθηκε μεταγενέστερα, αποφασίζουμε: 

1. Συνιστούμε στο Δήμο Φιλοθέης του Νομού Άρτας 
ίδιο νομικό πρόσωπο με την επωνυμία «Σχολική Επιτροπή 
του Τ.Ε.Ε. Φιλοθέης». 

Η συνιστώμενη με την απόφαση αυτή σχολική επιτροπή 
διοικείται από 5/μελές διοικητικό συμβούλιο αποτελούμε- 
νο από: 

α) Ένα Δημοτικό Σύμβουλο ως πρόεδρο και 
β) Ένα Δημοτικό Σύμβουλο ως μέλος. Αυτοί θα ορίζο¬ 
νται με απόφαση του Δημ. Συμβουλίου, 
γ) Τον εκάστοτε Διευθυντή του Τ.Ε.Ε. 
δ) Τον εκπρόσωπο του Συλλόγου γονέων και κηδεμό¬ 
νων του Τ.Ε.Ε. 

ε) Ένα εκπρόσωπο του Συλλόγου μαθητών του Τ.Ε.Ε. 

2. Η θητεία του πρώτου Διοικητικού Συμβουλίου της συ- 
νιστάμενης με την απόφαση αυτής Σχολικής Επιτροπής 
λήγει με τη λήξη της .Δημοτικής περιόδου 1999-2002. 

Η θητεία των μελών του Διοικητικού Συμβουλίου ακο¬ 
λουθεί τη Δημοτική περίοδο. 

3. Το Διοικητικό Συμβούλιο της Σχολικής Επιτροπής 
εκλέγει τον αντιπρόεδρο και τον γραμματέα του. 

4. Σκοπός του Νομικού Προσώπου είναι: 

α) Η διαχείριση των πιστώσεων που διατίθενται, για λει¬ 
τουργικές δαπάνες καθαριότητας, θέρμανσης, φωτι¬ 
σμού, ύδρευσης, τηλεφώνου, αποχέτευσης, αναλώσιμων 
υλικών κλπ 

β) Η αμοιβή καθαριστριών 

γ) Η εκτέλεση έργων για την επισκευή και συντήρηση 
των σχολείων και κάθε είδους εξοπλισμού τους. 

δ) Η εισήγηση προς την διεύθυνση δευτεροβάθμιας εκ¬ 
παίδευσης για τον εφοδιασμό από τον Οργανισμό Σχολι¬ 
κών κτιρίων των σχολείων με έπιπλα και εξοπλιστικά είδη 
και από το Υπουργείο Εθνικής Παιδείας και Θρησκευμά¬ 
των με βιβλία για τις σχολικές βιβλιοθήκες. 

ε) Η διαχείριση των εσόδων από την ενδεχόμενη εκμε¬ 
τάλλευση των σχολικών κυλικείων και 
στ) Η λήψη κάθε άλλου μέτρου που κρίνεται αναγκαίο γιατη 
στήριξη της διοικητικής λειτουργίας των σχολικών μονάδων. 

5. Πόροιτης σχολικής επιτροπής είναι: 
α) Η ετήσια επιχορήγηση του κράτους, 
β) Η ετήσια επιχορήγηση του Δήμου. 

γ) Κάθε είδους εισφορές, δωρεές, κληρονομιές και κλη¬ 
ροδοσίες. 

δ) Εισπράξεις από το αντίτιμο παρεχόμενων πραγμά¬ 
των ή υπηρεσιών και 
ε) Πρόσοδοι από την περιουσία του. 

6. Το Νομικό Πρόσωπο εκπροσωπείται στο δικαστήριο 
και σε κάθε δημόσια αρχή από τον Πρόεδρο του Δ.Σ. και 
όταν αυτός απουσιάζει ή κωλύεται από τον αντιπρόεδρο. 

Από τις διατάξεις της απόφασης αυτής δενπροκαλείται 
δαπάνη σε βάρος του προϋπολογισμού του Νομικού 
Προσώπου. 

Η απόφαση αυτή να δημοσιευτεί στην Εφημερίδα της 
Κυβερνήσεως. 

Άρτα, 21 Δεκεμβρίου 2000 

Με εντολή Γενικού Γραμματέα Περιφέρειας 
Ο Αναπληρωτής Διευθυντής 
I. ΡΑΠΤΗΣ 


ΔΙΟΡΘΩΣΕΙΣ ΣΦΑΛΜΑΤΩΝ 

(13) 

Στην απόφαση με αριθ. πρωτ. 12377του Γενικού Γραμ¬ 
ματέα Περιφέρειας Πελοποννήσου, που δημοσιεύτηκε 
στο ΦΕΚ/1278/20.10.2000 τεύχος Β' και αφορά την αύξη¬ 
ση αριθμού ημερών εκτός έδρας προσωπικού του μηχα¬ 
νικού εξοπλισμού και οδηγών των Νομαρχών, των Ν.Α. 
Κορινθίας, Λακωνίας και Αρκαδίας για την αντιμετώπιση 
εκτάκτου γεγονότος επιφέρεται η πιο κάτω διόρθωση: 

Στη σελίδα 17682, στη 2η στήλη και μετά τις παραγρά¬ 
φους: «2. Ν.Α. ΛΑΚΩΝΙΑΣ 

α. Προσωπικό τμήματος μηχανικού εξοπλισμού: ημέ¬ 
ρες 50», προστίθεται το παραλειφθέν: «β. Οδηγός Νο¬ 
μάρχη: ημέρες 50». 

(Από το Εθνικό Τυπογραφείο) 

